CELEX: 62013TN0426
Language: hu
Date: 2013-08-14 00:00:00
Title: T-426/13. sz. ügy: 2013. augusztus 14-én benyújtott kereset — L'Oréal kontra OHIM — Cosmetica Cabinas (AINHOA)

19.10.2013   
            
            
               HU
            
            
               Az Európai Unió Hivatalos Lapja
            
            
               C 304/21
            
         2013. augusztus 14-én benyújtott kereset — L'Oréal kontra OHIM — Cosmetica Cabinas (AINHOA)
   (T-426/13. sz. ügy)
   2013/C 304/36
   A keresetlevél nyelve: angol
   
      Felek
   
   
      Felperes: L'Oréal SA Paris (Párizs, Franciaország) (képviselők: M. Granado Carpenter és M. Polo Careño ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Cosmetica Cabinas, SL (El Masnou, Spanyolország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2013. június 6-i határozatát (R 1642/2012-1. sz. ügy);
            
         
               —
            
            
               a felperesnek ítélje meg a jelen eljárás során felmerült költségeket.
            
         
      Jogalapok és fontosabb érvek
   
   
      A megszűnés megállapítása iránti kérelemmel érintett közösségi védjegy: az „AINHOA” szóvédjegy a 3., 35. és 39. osztályba tartozó áruk és szolgáltatások vonatkozásában — 2 720 811. sz. közösségi védjegy.
   
      A közösségi védjegy jogosultja: a fellebbezési tanács előtti eljárásban részt vevő fél.
   
      A közösségi védjegy megszűnésének megállapítását kérelmező fél: a felperes.
   
      A törlési osztály határozata: a törlési osztály megállapította a védjegyjogosult jogainak megszűnését a 35. és 39. osztályba tartozó szolgáltatások vonatkozásában, és elutasította a megszűnés megállapítása iránti kérelmet a 3. osztályba tartozó „kozmetikai termékek” vonatkozásában.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a közösségi védjegyről szóló, 2009. február 26-i 207/2009/EK tanácsi rendelet (1) 51. cikke (1) bekezdése a) pontjának megsértése.
   
      (1)  HL L 78., 1. o.